CELEX: 32011R0371
Language: lt
Date: 2011-04-15 00:00:00
Title: 2011 m. balandžio 15 d. Komisijos įgyvendinimo reglamentas (ES) Nr. 371/2011 dėl leidimo dimetilglicino natrio druską naudoti kaip mėsinių viščiukų pašarų priedą (leidimo turėtojas – Taminco N.V.)  Tekstas svarbus EEE

16.4.2011   
            
            
               LT
            
            
               Europos Sąjungos oficialusis leidinys
            
            
               L 102/6
            
         KOMISIJOS ĮGYVENDINIMO REGLAMENTAS (ES) Nr. 371/2011
   2011 m. balandžio 15 d.
   dėl leidimo dimetilglicino natrio druską naudoti kaip mėsinių viščiukų pašarų priedą (leidimo turėtojas – Taminco N.V.)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti dimetilglicino natrio druską. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo dimetilglicino natrio druską naudoti kaip mėsinių viščiukų pašarų priedą, priskirtiną prie priedų kategorijos „zootechniniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2010 m. gruodžio 7 d. (2) nuomonėje padarė išvadą, kad siūlomomis naudojimo sąlygomis dimetilglicino natrio druska nedaro nepageidaujamo poveikio gyvūnų sveikatai, vartotojų sveikatai arba aplinkai ir kad naudojant šį priedą galima žymiai pagerinti mėsinių viščiukų kūno masės prieaugį ir pašarų bei prieaugio santykį. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Europos Sąjungos etaloninė pašarų priedų laboratorija.
            
         
               (5)
            
            
               Įvertinus dimetilglicino natrio druską nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų mitybos priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EMST leidinys (2011 m.); 9(1):1950.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis 12 %
               
            
                  
                     Zootechninių priedų kategorija. Funkcinė grupė: kiti zootechniniai priedai (zootechninių parametrų pagerinimas).
                  
               
            
                  4d4
               
               
                  Taminco N.V.
               
               
                  Dimetilglicino natrio druska
               
               
                  
                               
                           
                           
                              
                                 Priedo sudėtis:
                              
                              Dimetilglicino natrio druska, kurios grynumas ne mažesnis nei 97 %
                           
                        
                               
                           
                           
                              
                                 Veiklioji medžiaga
                              
                              N, N-dimetilglicino natrio druska
                              C4H8NO2Na, gaunama cheminės sintezės būdu.
                           
                        
                               
                           
                           
                              
                                 Analizės metodai
                                  (1)
                              
                              Priede ir premiksuose esančioms veikliosioms medžiagoms nustatyti: skysčių chromatografija (HPLC) naudojant detekciją diodine matrica (DAD), aptikimas esant 193 nm.
                              Pašaruose esančioms veikliosioms medžiagoms nustatyti: dujų chromatografijos (GC) metodas naudojant prieškolonėlę dariniui gauti ir liepsnos jonizacijos detektorių (FID).
                           
                        
               
                  Mėsiniai viščiukai
               
               
                  —
               
               
                   
               
               
                  1 000
               
               
                  
                              1.
                           
                           
                              Sauga: tvarkant produktą reikalingi apsauginiai akiniai ir pirštinės.
                           
                        
                              2.
                           
                           
                              Mažiausia rekomenduojama dozė: 1 000 mg/kg visaverčio pašaro, kurio drėgnis 12 %
                           
                        
               
                  2021 m. gegužės 6 d.
               
            
         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje: www.irmm.jrc.be/eurl-feed-additives